[ca] L'objectiu general d'aquesta tesi doctoral va ser avaluar les desigualtats en salut per orientació sexual i explorar-ne l'associació amb la discriminació, els comportaments relacionats amb la salut, les condicions cròniques i les característiques sociodemogràfiques. Per avaluar les desigualtats en salut per orientació sexual a Barcelona i Baltimore, respectivament, es van utilitzar dades de l'Enquesta de salut de Barcelona del 2011 (3277 adults) i de les enquestes del sistema nacional de vigilància del comportament del VIH del 2011 i del 2014 de Baltimore (homes que tenen sexe amb homes: 671 gais i 331 bisexuals). Els resultats mesurats van ser la Qualitat de Vida Relacionada amb la Salut (QVRS), mitjançant l'EuroQol de cinc dimensions (EQ-5D); la salut mental, avaluada amb l'Escala de depressió de 10 ítems del Centre d'Estudis Epidemiològics (CES-D-1O): i l'estigma confirmat, que incloïa tres dimensions: assetjament verbal, discriminació i agressió física. A Barcelona, les persones lesbianes, gais i bisexuals (LGB) van presentar el 2011 un índex EQ-5D significativament més baix que les heterosexuals, i una raó de prevalença més gran de problemes en les dimensions de mobilitat i activitats habituals de l'EQ-5D en ambdós sexes, després d'ajustar per les variables sociodemogràfiques. A Baltimore, els homes bisexuals van informar d'experiències d'estigma amb menys freqüència que els homes gais (assetjament verbal 22,7% davant de 32,3% i discriminació 15,7% davant de 23,0%), però van presentar símptomes depressius amb més freqüència (43,1% davant del 34,2%), i les tres dimensions d'estigma confirmat es van associar significativament amb símptomes depressius. Les persones LGB de Barcelona van presentar una pitjor QVRS que les heterosexuals, i les condicions cròniques, els comportaments relacionats amb la salut i el gènere van tenir un paper important en l'explicació de les diferències de salut per orientació sexual. L'estudi de Baltimore d'homes que tenen sexe amb homes confirma l'associació entre l'estigma confirmat i els símptomes depressius entre homes gais i bisexuals. Els homes bisexuals podrien presentar altres estressors psicosocials que expliquessin la seva major prevalença de símptomes depressius. Les troballes dels dos estudis indiquen la necessitat de desenvolupar noves estratègies de salut pública efectives per evitar les conseqüències de la cultura homofòbia i bifóbica, i d'incloure l'orientació sexual a l'agenda global d'inequitats en salut.

[en] The general aim of this doctoral thesis was to evaluate the health inequalities by sexual orientation and to explore their association with discrimination, health-related behaviors, chronic conditions, and socio-demographic characteristics. Data from the 2011 Barcelona Health Survey (3,277 adults) and from Baltimore's 2011 and 2014 National HIV Behavioral Surveillance surveys (men who have sex with men: 671 gay and 331 bisexual) were used to assess health inequalities by sexual orientation in Barcelona and Baltimore, respectively. The outcomes measured were Health-Related Quality of Life (HRQL), through the EuroQol-Five Dimensions (EQ-5D); mental health, assessed with the 10-item Centre for Epidemiological Studies Depression Scale (CES-D- 1O); and enacted stigma, which covered three dimensions: verbal harassment, discrimination, and physical assault. In Barcelona, the lesbian, gay and bisexual (LGB) persons presented in 2011 a significantly lower EQ-5D index than the heterosexual ones, and higher prevalence ratios of problems in the EQ-5D dimensions of mobility and usual activities among both genders, after adjusting by socio-demographic variables. In Baltimore, bisexual men reported stigma experiences less frequently than gay men (verbal harassment 22.7% vs. 32.3%, and discrimination 15.7% vs. 23.0%), but presented depressive symptoms more frequently (43.1% vs 34.2%), and the three enacted stigma dimensions were significantly associated with depressive symptoms. The LGB persons in Barcelona presented worse HRQL than the heterosexual ones, and chronic conditions, health-related behaviors and gender played a major role in explaining health differences by sexual orientation. Baltimore's study of men who have sex with men confirms the association between enacted stigma and depressive symptoms among gay and bisexual men. The bisexual men could present other psychosocial stressors that explain their higher prevalence of depressive symptoms. Findings of both studies indicate the need of developing new effective public health strategies to avoid the consequences of homophobic and biphobic culture, and of including sexual orientation into the global agenda of health inequities.